अहमदाबाद की घटना का VIDEO सांप्रदायिक रंग देकर हुआ वायरल
सोशल मीडिया पर एक वीडियो सांप्रदायिक रंग देकर शेयर किया जा रहा है। इसमें देखा जा सकता है कि स्कूल की लड़की जमीन पर पड़े एक युवक को लातों और बेल्ट से मार रही है। दावा किया जा रहा है कि ये वीडियो गुजरात केDid a Muslim youth molest a Hindu girl student, the video of the incident in Ahmedabad is being viral by giving communal color
सोशल मीडिया पर एक वीडियो सांप्रदायिक रंग देकर शेयर किया जा रहा है। इसमें देखा जा सकता है कि स्कूल की लड़की जमीन पर पड़े एक युवक को लातों और बेल्ट से मार रही है। दावा किया जा रहा है कि ये वीडियो गुजरात के अहमदाबाद का है। 
जहां मुस्लिम युवक ने हिंदू छात्रा से छेड़छाड़ की। इसके बाद छात्रा ने आरोपी युवक की सड़क पर ही पीटाई कर दी। वीडियो शेयर कर यूजर्स ने लिखा- धन्यवाद अहमदाबाद की शेरनी, इसे कहते है मां भारती की हिंदू बेटी की ताकत। जिहादी अब्दुल ने स्कूल जा रही हिंदू शेरनी छात्रा से सरेआम छेड़छाड़ की, सभी मां दुर्गा अवतारी बेटियां इकट्ठी हुईं और जिहादी अब्दुल को उनके पुरखे याद दिला दिया। अब हमारी बहने जागरूक हो रही हैं। (अर्काइव)
23 जून 2023 का ये वीडियो गुजरात के अहमदाबाद का है। जहां भूलाभाई पार्क के पास एक लड़के ने स्कूली छात्रा से छेड़छाड़ कर दी। इस दौरान स्थानीय लोगों ने लड़के को पकड़ लिया और उसकी जमकर पिटाई कर दी। इसके बाद लोगों के कहने पर छात्रा ने भी बेल्ट से मनचले को जमकर पीटा।
इस मामले की सूचना मिलते ही पुलिस मौके पर पहुंची और आरोपी को अरेस्ट कर लिया। पुलिस के मुताबिक, आरोपी का नाम विजय सरकरे है। छात्रा ने बताया कि आरोपी उसे कई दिनों से परेशान कर रहा था। बीते शुक्रवार को भी आरोपी ने उसे बीच रास्ते में रोककर फूल देने की कोशिश की। इसी दौरान छात्रा ने उसका विरोध किया और उसकी आवाज सुनकर स्थानीय लोग इकट्ठे हो गए।
दैनिक भास्कर के गुजरात संस्करण दिव्य भास्कर की वेबसाइट पर 5 दिन पहले मामले से जुड़ी खबर पब्लिश हुई थी। अहमदाबाद स्थित भास्कर संवाददाता ने हमें बताया कि इस मामले में कोई सांप्रदायिक एंगल नहीं है। वहीं, ये दावा भी गलत है कि आरोपी मुस्लिम समुदाय का है। साफ है कि सोशल मीडिया पर वायरल वीडियो के साथ किया जा रहा दावा पूरी तरह गलत है।